****

**Starfsáætlun Lýðskólans á Flateyri**

**fyrir veturinn 2025-2026**

Starfsárið 2025–2026 byggir á grunni reynslu síðustu ára og áframhaldandi þróun skólans sem skapandi og samfélagslega meðvitaðs námsumhverfis.

Áhersla verður lögð á gæði kennslu, virkt samtal við nemendur og stöðuga endurskoðun námsins. Við vinnum að því að bæta aðstöðu og tækjakost, efla sjálfbærni og móta umhverfisstefnu skólans. Sérstök áhersla verður lögð á samstarf – bæði við nemendur, samfélagið á Flateyri og innlenda og erlenda samstarfsaðila.

Starfsáætlunin endurspeglar metnað skólans til að skapa nærandi, ögrandi og gleðilegt námsumhverfi þar sem hver og einn getur þroskast á eigin forsendum – í námi, samskiptum og lífinu sjálfu.

Tvær námsbrautir eru kenndar við skólann, Hugmyndarbraut og Lífið á norðurslóðum (útivistarbraut). Markmiðið er að taka inn 12 nemendur á hvora braut fyrir skólaárið 2025-2026. Kennt verður í lotum, alla virka daga, hver lota eða námskeið er 1-2 vikur.

Lykildagsetningar skólaársins eru:

**Haustönn 2025**

Fyrsti skóladagur haustannar: 3. september 2025

Formleg skólasetning: 6. september 2025

Haustfrí: 23.-26. október 2025

Jólafrí: 6. desember 2025 – 5. janúar 2026

**Vorönn 2026**

Fyrsti skóladagur vorannar: 6. janúar 2026

Vetrarfrí: 19.-22. febrúar 2026

Páskafrí: 28. mars-6. apríl 2026

Skólaslit og útskrift: 1. maí 2026

**Starfsmarkmið fyrir skólaárið 2025 - 2026:**

* Endurskoðun námsbrauta: báðar námsbrautir eru í stöðugri endurskoðun og byggir sú vinna fyrst og fremst á mati nemenda og þeirra upplifun á námskeiðum.
* Yfirfara kennslulýsingar og uppröðun námskeiða.
* Endurmat skal byggja á kennslumati nemenda og sjálfsmati kennara.
* Endurmat felst einnig í samantekt námsanna/skólaárs á fundi með nemendum og starfsfólki skólans.
* Bæta kennslurýmið með því að mála og bæta húsakost nemenda í rýminu.
* Bæta tækjabúnað m.a. með því að endurnýja tölvukost í kennsluhúsnæði en þar eru nú 8 tölvur sem allar eru komnar til ára sinna og sumar orðnar ónothæfar. Verið er að safna styrkjum til að endurnýja þær allar.
* Móta umhverfisstefnu fyrir Lýðskólann á Flateyri, í samstarfi við stjórn skólans, nemendur og kennara.
* Halda viðgerðarhátíðina *Græjum þetta!* í október 2025 sem verður opin öllum bæjarbúum, nemendum og velunnurum skólans. Komin er styrkur frá Ísafjarðarhöfnum til að mæta kostnaði við hátíðina.

**Gæðamál**

* Gæðamat nemenda: nemendur skila inn kennslumati fyrir hvert námskeið.
* Gæðamat kennara: kennarar skila inn sjálfsmati þar sem þeir fara yfir námskeiðið í heild sinni og sitt framlag og framlag skólans í þeim tilgangi að bæta gæði námskeiðsins og aðkomu skólans. Haldin verður sameiginlegur kennarafundur með kennurum hvorar annar, í lok annar, rafrænt þar sem farið verður yfir önnina en fyrst og fremst til að heyra frá kennurum hvað betur má fara.
* Endurskoðun viðmiða og reglna: Farið verður yfir almennar reglur skólans með reynslu fyrstu starfsáranna í huga.
* Eineltsáætlun: yfirfara áætlunina og uppfæra með reynslu fyrstu starfsáranna í huga.
* Siðareglur nemenda og kennara: yfirfara siðareglur með reynslu fyrstu starfsáranna í huga og fara fram á að kennara kvitti fyrir siðareglum áður en þeirra námskeið hefjast til að tryggja að þeir séu búnir að lesa þær og meðtaka.
* Sækja um styrki til að efla rannsóknir á starfi skólans m.a áhrif skólans á nemendur og áhrif skólans á samfélagið á Flateyri. Leitast eftir samstarfi við Byggðastofnun og háskólasamfélagið.
* Auka innri skoðun og ígrundun nemenda, með dagbókarskrifum, reglulegum fundum og viðtölum.
* Bæta morgunfundi með uppátækjum líkt og söng, dans og hreyfingu.
* Bæta upplýsingargöf til nemenda um námskeiðin og kröfur (kröfur til hverra??).
* Færa samskipti við nemendur og kennara á Discord. (sem er hvað?)
* Fá sjálfboðaliða frá AFS sem mun hafa það hlutverk að aðstoða við morgunverð og morgunverðafundi, auka viðburðahald skólans og finna leiðir til að auka enn frekar virkni nemenda, í samstarfi við nemendur, eftir að skóladeginum lýkur og um helgar. Lýðskólinn á Flateyri hefur fengið gæðavottun frá Rannís til að geta tekið á móti sjálfboðaliðum.
* Verið er að vinna að nákvæmari rekstraráætlunun fyrir veturinn 2025-2026 og leita leiða til hagræðingar.

**Kynningarmál**

* Gerð var markaðsáætlun á vegum Hnappsins í upphafi ársins 2025 sem verið er að vinna eftir.
* Samstarf við AFS er hafið þar sem AFS er m.a að senda sjálfboðaliða til Lýðskólans á Flateyri ásamt því að verið er að undirbúa markaðsefni og fleira fyrir AFS til að auglýsa Lýðskólann á Flateyri sem valkost fyrir erlenda nemendur á Íslandi. AFS leitar markvisst eftir fleiri tækifærum fyrir ungt fólk, 18 ára eldri.
* Gap Year Association hefur samþykkt Lýðskólann á Flateyri og er skólinn því orðinn formlegur hluti af þeim samtökum og verður auglýstur á þeirra heimasíðu og á þeirra vettvangi.
* Danska lýðskólasambandið hefur bætt Lýðskólanum á Flateyri við sína heimasíðu og við ætlum að leitast eftir því að komast í samstarf við lýðskólasamtök Noregs, Finnlands og Svíþjóðar.
* Heimasíðan og samfélagsmiðlar: vinna þarf að endurbótum á heimasíðu skólans með meira af efni frá skólastarfinu og reynslusögum nemenda og kennara, á íslensku og ensku, ásamt því að setja upp betri upplýsingar fyrir áhugasama á ensku og íslensku.
* Inntaka nemenda: tekin verða einstaklingsviðtöl við nemendur sem miða að því að fá fram þeirra upplifun á inntökufelrinu. Unnið verður að úrbótum í takt við niðurstöður.
* Auka samstarf við LUNGA á Seyðisfirði og vonandi Hústjórnunarskóla Reykjavíkur ef hann gerist lýðskóli á þessu ári.
* Heimasíðan og samfélagsmiðlar – bæta það og endurgera heimasíðu með meira af efni frá skólastarfinu og reynslusögum nemenda og kennara, á íslensku og ensku, ásamt því að setja upp betri upplýsingar fyrir áhugasama á ensku og íslensku sem vannst við umsóknarferlið fyrir The Gap Year Association.
* Inntaka nemenda, heyra frá nemendum með einstaklingsviðtölum hvernig þau upplifðu inntökuferlið. Betrumbæta það svo í kjölfarið.
* Auka samstarf við LUNGA á Seyðisfirði og vonandi Hústjórnunarskóla Reykjavíkur ef hann gerist lýðskóli á þessu ári.